Diari Oficial de la Generalitat Valenciana


Sumari del DOGV 3322, del 03-09-1998 (1998/4644)

ORDRE de 27 d'abril de 1998, de la Conselleria de Cultura, Educació i Ciència, per la qual es convoca la Mostra de Teatre Jove 1998.
------------------------------------------------------------------------------------------------------------------------------------

### Dades del document

Número de DOGV
:   3322

Data del DOGV
:   03-09-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/4644


Data del document
:   27-04-1998

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 27 de abril de 1998, de la Conselleria de Cultura, Educació i Ciència, per la qual es convoca la Mostra de Teatre Jove 1998. [1998/C4644]
  
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a tal entitat autònoma, entre d'altres, la funció de potenciar la promoció sociocultural de la joventut.
  
Per això, i de conformitat amb el que disposa l'article 47.1 del Text Refós de la Llei d'Hisenda Pública de la Generalitat Valenciana,
  
ORDENE
  
Primer
  
Es convoca la Mostra de Teatre Jove 1998 i s'aproven les bases per les quals es regirà, i també el model d'instància, que figuren en els annexos I i II de la present ordre.
  
Segon
  
L'import global màxim de les ajudes que es concediran serà de quatre milions de pessetes (4.000.000 PTA), a càrrec del capítol IV, concepte pressupostari 4721, línia de subvenció 404 del pressupost de l'Institut Valencià de la Joventut per a 1998.
  
DISPOSICIONS FINALS
  
Primera
  
S'autoritza el director general de l'Institut Valencià de la Joventut a adoptar les mesures necessàries per a dur a terme el que disposa la present ordre.
  
Segona
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Tercera
  
Contra la present ordre, que posa fi a la via administrativa, s'hi podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana, després de fer-ne comunicació prèvia a la Conselleria de Cultura, Educació i Ciència.
  
València, 27 de abril de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX I
  
Bases per a participar en la Mostra de Teatre Jove 1998
  
Primera. Objecte de la convocatòria
  
L'objecte de la present convocatòria és realitzar una Mostra encaminada a la difusió d'espectacles teatrals realitzats per grups de joves.
  
Segona. Participants
  
2.1 Hi podran participar tots els grups de teatre constituïts per joves residents a la Comunitat Valenciana que tinguen entre 15 i 30 anys el dia que finalitze el termini de presentació d'instàncies.
  
2.2 També podran participar-hi els grups amb integrants que no s'ajusten a les edats esmentades, sempre que no superen el 20% del total dels actors i els papers que representen no siguen d'actors principals. Es considerarà que els grups només podran estar integrats pel director, els actors i aquelles persones que tinguen una funció imprescindible per al muntatge que presenten.
  
2.3 Les obres podran ser d'autor o de creació pròpia (textuals o de teatre corporal).
  
2.4 No es podran presentar obres inacabades ni tampoc obres seleccionades en edicions anteriors de la Mostra de Teatre Jove.
  
Tercera. Inscripcions
  
3.1 El termini d'inscripcions serà de 45 dies hàbils comptadors a partir de l'endemà de la publicació de la present convocatòria en el Diari Oficial de la Generalitat Valenciana.
  
3.2 Les inscripcions, dirigides a l'Institut Valencià de la Joventut i emplenades segons el model que s'adjunta com a annex II de la present ordre, es podran presentar al registre de l'Institut Valencià de la Joventut (c/ Hospital, 11, i c/ Jeroni de Montsoriu, 19); als de les unitats territorials de l'Institut Valencià de la Joventut d'Alacant (Av. Aguilera, 1) i de Castell- de la Plana (c/ Orfebres Santalínea, 2); o per qualsevol dels mitjans que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.3 Documentació que s'ha de presentar:
  
a) Butlleta d'inscripció (segons el model de l'annex II), signada per qui represente el grup.
  
b) Relació dels components del grup, especificant-hi: nom, cognoms, edat i funció de cadascun dins del grup.
  
c) Fotocòpia confrontada del DNI dels components del grup.
  
d) Fotocòpia confrontada del CIF del grup.
  
e) Dossier en què consten els principals conceptes dramatúrgics, el marc històric de l'obra, la descripció dels personatges i el plantejament estètic i escenogràfic.
  
f) La trajectòria del grup, indicant-hi totes les representacions que s'han fet del muntatge que presenten i també d'altres produccions teatrals.
  
g) Un vídeo, en sistema VHS, del muntatge que presenten.
  
h) Fitxa tècnica de l'espectacle, indicant-hi les característiques d'espai, la il·luminació, el so i la resta d'elements necessaris per a realitzar la representació.
  
i) Fitxa artística de l'espectacle, amb la sinopsi de l'obra, la trajectòria del grup i dues fotografies de l'espectacle, per a una possible publicació d'un programa.
  
Es recomana als grups que tinguen una cura especial en la presentació de la documentació i del vídeo (càmera fixa), ja que la comissió d'avaluació es basarà en el dit material per fer-ne la selecció.
  
3.4 Si la sol·licitud no reuneix els requisits indicats en l'apartat anterior i en la base quarta, es requerirà les persones interessades perquè, en un termini de 10 dies, n'esmenen la falta o presenten els documents preceptius, amb l'advertiment que, en cas contrari, no es donarà curs a la sol·licitud incompleta i s'arxivarà l'expedient sense cap tràmit més.
  
Quarta. Resolució convocatòria
  
4.1 Per a l'avaluació de les sol·licituds, el director general de l'Institut Valencià de la Joventut designarà una comissió d'avaluació que valorarà les sol·licituds presentades pels grups per a participar en la Mostra de Teatre Jove ?98.
  
La comissió d'avaluació estarà presidida pel cap del Servei de Promoció Juvenil de l'Institut Valencià de la Joventut i en formaran part: un tècnic de la Secció d'Iniciatives Culturals, del mateix Servei, i cinc persones de reconegut prestigi en el món de les arts escèniques designades pel director general de l'Institut Valencià de la Joventut, que actuaran com a vocals.
  
El secretari de la comissió serà designat pel director de l'Institut Valencià de la Joventut d'entre el personal de l'Institut Valencià de la Joventut.
  
4.2 La comissió d'avaluació seleccionarà, després de visionar els vídeos i d'estudiar-ne la documentació aportada, els grups que realitzaran les actuacions de la Mostra de Teatre Jove 1998, atenent criteris d'originalitat, de qualitat dels muntatges, de plantejaments estètics i escenogràfics, i d'altres que puguen deduir-se de la documentació assenyalada en els apartats e i g del punt 3.3 de la base tercera.
  
4.3 La comissió d'avaluació elevarà la proposta al director general de l'Institut Valencià de la Joventut, qui resoldrà la concessió de les ajudes especificades en la base cinquena, en un termini màxim de tres mesos comptadors a partir de l'endemà de l'últim dia hàbil en què podien presentar-se les instàncies. Transcorregut el termini sense que se n'aprove la resolució corresponent, totes les sol·licituds s'entendran desestimades.
  
4.4 Les representacions de la Mostra de Teatre Jove 1998 es realitzaran entre els mesos de setembre a desembre de 1998, a les sales de teatre que l'Institut Valencià de la Joventut posarà a disposició dels grups per tal de dur-les a terme. Les dites sales compliran les condicions tècniques per a realitzar cada muntatge seleccionat i disposaran dels equipaments d'il·luminació i de so necessaris.
  
4.5 Abans de la realització de l'actuació o actuacions per a les quals hagen estat seleccionats, els grups finalistes hauran de sol·licitar-ne permís a la Sociedad General de Autores y Editores.
  
Cinquena. Quantia, justificació i pagament de les ajudes
  
5.1 L'import global màxim de les ajudes és de 4.000.000 de pessetes, que es distribuirà entre els grups seleccionats per a realitzar les actuacions que conformen la Mostra de Teatre Jove 1998.
  
5.2 Per cada actuació que realitzen dins de la Mostra, els grups seleccionats rebran una quantitat econòmica de cent mil pessetes (100.000 PTA).
  
5.3 El pagament de les ajudes es farà en una sola vegada, per cada actuació realitzada, sempre que l'activitat s'haja efectuat d'acord amb el programa presentat i que es justifique correctament.
  
5.4 Tots els documents que servisquen per a justificar l'ajuda hauran de presentar-se a l'Institut Valencià de la Joventut abans del 30 de desembre de 1998. A partir del mencionat dia es perdrà el dret a l'ajuda concedida.
  
Sisena. Obligacions dels beneficiaris
  
6.1 Els beneficiaris estan obligats a:
  
a) Realitzar l'activitat que fonamenta la concessió de l'ajuda.
  
b) Presentar un certificat de realització satisfactòria de l'activitat, firmat pel cap del Servei de Promoció d'Iniciatives Juvenils de l'Institut Valencià de la Joventut.
  
c) Sotmetre's a les actuacions de control financer que corresponguen a la Intervenció General quant a les ajudes concedides.
  
d) Comunicar a l'Institut Valencià de la Joventut, en tot cas, l'obtenció concurrent de subvencions o ajudes atorgades per altres administracions o ens públics o privats.
  
e) Acreditar, abans del cobrament, que estan al corrent de les seues obligacions tributàries i davant de la Seguretat Social, en el moment de l'atorgament del premi, en la forma que preveu l'Ordre de 30 de maig de 1996, de la Conselleria d'Economia i Hisenda, sobre la forma d'acreditar els beneficiaris de subvencions l'exigència prevista en l'article 47.7 del Text Refós de la Llei d'Hisenda Pública de la Generalitat Valenciana.
  
6.2 L'import de les ajudes regulades en la present convocatòria no podrà ser en cap cas de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que desplegarà la persona beneficiària.
  
Setena. Altres determinacions
  
7.1 La participació en la Mostra implica l'acceptació de totes les bases, de manera que podran ser-ne excloses les inscripcions que no complisquen les condicions que s'hi estableixen.
  
7.2 L'Institut Valencià de la Joventut es reserva la possibilitat de revocar la concessió de l'ajuda si l'activitat no es correspon bàsicament amb el que es presentà per a sol·licitar-la, i en el cas que s'incomplisca alguna de les obligacions que les presents bases imposen a les persones participants.
  
7.3 L'Institut Valencià de la Joventut resoldrà totes les qüestions que puguen sorgir pel que fa a la interpretació de les presents bases.
  
Vuitena. Drets de publicació
  
L'Institut Valencià de la Joventut es reserva el dret de publicar aquelles dades, considerades d'interés, de la butlleta d'inscripció, per a la promoció dels joves creadors.